Rijeka, 2. listopada 2020.g.

**NAJAVA DOGAĐANJA I POZIV ZA MEDIJE**

**BESPLATNI FOLKLORNI PROGRAM U HKD-u ZA FINALE PORTO ETNO FESTIVALA**

**U subotu, 3. listopada 2020.g. nastavlja se program četvrtog Porto Etno festivala, koji se i ove godine održava u okviru projekta Rijeka 2020 – Europska prijestolnica kulture.** Posljednji festivalski dan bit će u cijelosti **besplatan za posjetitelje** i odvijat će se **u Hrvatskom kulturnom domu na Sušaku**, a ne kako je ranije najavljeno na trgu ispred Građevinske škole, zbog najave nepovoljnih vremenskih prilika.

**Od 17 sati folklornim nastupima predstavit će se manjinske zajednice koje djeluju u Rijeci**, i to redom: Kulturno društvo Rusina i Ukrajinaca „Rušnjak“ PGŽ, Matica Slovačka Rijeka, Bošnjačka nacionalna zajednica, Češka Beseda Rijeka, Nacionalna zajednica Crnogoraca Rijeka, Društvo Rusina i Ukrajinaca  „Kaljina“, Zajednica Srba Rijeka, Kulturno umjetničko društvo “SEVDAH“ Rijeka, Zajednica Talijana Rijeka i Opatija i Makedonsko kulturno društvo „Ilinden“.

**Od 19 sati u atriju HKD-a publiku će zabavljati DJ-duo Hormonika Balkanika iz Rijeke**, koji selektira ogroman spektar balkanske i gipsy glazbe; od roots izvođača, preko duba, chilla, ambientala, d'n'b-a, housea, swinga, electra. Svoje setove prate živim instrumentima te često nastupaju i kao kolektiv.  Hormonika Balkanika je projekt nastao dugogodišnjim druženjem, sviranjem, performiranjem i prije svega uživanjem u kvalitetnoj glazbi balkanskog poluotoka kao i romskoj glazbi u mnogim njezinim oblicima.

Podsjetimo, u sklopu Porto Etno festivala r**iječke manjinske zajednice do subote se predstavljaju i izložbenim programom u galeriji Kortil, dok je u atriju HKD-a postavljena izložba ansambla LADO**. Obje izložbe otvorene suu subotu između 17 i 22 sata, a ulaz je također slobodan.

**Najavljeno događanje organizirano je uz poštivanje svih važećih preporuka za sprječavanje zaraze bolešću COVID-19. Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice, koje je obvezno u zatvorenom prostoru.**

Satnica Folklornog programa u dvorani HKD-a:

* 17:00-17:10 - Kulturno društvo Rusina i Ukrajinaca „Rušnjak“ PGŽ
* 17:15-17:30 - Matica Slovačka Rijeka
* 17:30-17:45 - Bošnjačka nacionalna zajednica
* 17:45-18:00 - Češka Beseda Rijeka
* 18:00-18:15 - Nacionalna zajednica Crnogoraca Rijeka
* 18:15-18:30 – Društvo Rusina i Ukrajinaca  „Kaljina“
* 18:30-18:45 – Zajednica Srba Rijeka
* 18:45-19:00 - Kulturno umjetničko društvo “SEVDAH“ Rijeka
* 19:00-19:15 - Zajednica Talijana Rijeka i Opatija
* 19:15-19:30 - Makedonsko kulturno društvo „Ilinden“

Unaprijed zahvaljujem na objavi najave i dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42